
KÚPNA ZMLUVA
(ďalej ako „zmluva“)
uzavretá v súlade s § 409 zák. č. 513/1991 Zb. Obchodný zákonník v platnom znení
(ďalej len „Obchodný zákonník“)

Zmluvné strany:	

Objednávateľ:	Mesto Nitra

V zastúpení:	Marek Hattas, primátor mesta Nitry
So sídlom:	Štefánikova trieda 60, 950 06 Nitra
Právna forma:	mesto
IČO:	00 308 307
DIČ:	202 110 2853

IČ DPH:	SK 202 110 2853
Bankové spojenie:	Slovenská sporiteľňa, a.s.

IBAN:	SK04 0900 0000 0050 2800 1139
(ďalej len „objednávateľ“)


Dodávateľ:	
V zastúpení:	
So sídlom:
Právna forma:
IČO:	
DIČ:	
IČ DPH:	
Bankové spojenie:	
IBAN:	
(ďalej len „dodávateľ“ a spolu s objednávateľom ako „zmluvné strany“)




Preambula

Táto kúpna zmluva sa uzatvára ako výsledok verejného obstarávania a to na zákazku s nízkou hodnotou na dodanie tovaru na predmet: „Predĺženie pešej zóny – 1. etapa – dlažba“ uskutočnenej podľa § 117 zákona o verejnom obstarávaní. (ďalej len „zákon o verejnom obstarávaní“). 

                                                                      
Článok 1
Predmet zmluvy

1. Predmetom tejto zmluvy je záväzok dodávateľa dodať objednávateľovi tovar riadne, v dojednanom termíne a za dohodnutých podmienok v zmysle tejto zmluvy a záväzok objednávateľa za poskytnutý tovar zaplatiť dodávateľovi cenu vo výške dojednanej podľa Článku 4 tejto zmluvy a za podmienok dohodnutých v tejto zmluve.

2. Tovarom sa na účely tejto zmluvy rozumie nasledovný tovar: Žulová dlažba – tvar štvorec.
 (ďalej len „tovar”).

Stručný opis predmetu zákazky:
Rozmer:
· Výška:	8   cm
· Šírka:	10 cm
· Hĺbka:	10 cm
Materiál: Žula
Množstvo v m2:
a) šedo-žltá	- 		500,00 m2
b) Svetlá	-		974,05 m2
c) Tmavá	-		153,18 m2
Dodacia lehota od podpísania zmluvy: ___ dní.

3. Všetky práce a  služby súvisiace s predmetom plnenia podľa tejto zmluvy sú zahrnuté
	v cene určenej touto zmluvou.


Článok 2
Spôsob dodania tovarov a poskytovania služieb

1. Dodávateľ sa zaväzuje dodať tovar v termíne, v mieste a v rozsahu špecifikovanom v tejto zmluve.
2. Objednávateľ poskytne dodávateľovi súčinnosť potrebnú pre riadne dodanie tovaru. Ak sa vyskytne nevyhnutná potreba ďalších podkladov a informácií na riadne dodanie tovaru, v najkratšej technicky možnej lehote mu tieto objednávateľ poskytne. V prípade objektívnych dôvodov znemožňujúcich dodržanie tejto lehoty je objednávateľ povinný túto skutočnosť dodávateľovi oznámiť a dohodnúť s ním ďalší postup.


Článok 3
Miesto a čas plnenia

1. Tovar bude dodaný objednávateľovi najneskôr do ____ dní od nadobudnutia účinnosti zmluvy.  
2. Presné miesto a čas dodania tovaru bude objednávateľom upresnené na základe písomnej výzvy dodávateľa. Dodávateľ najmenej 10 pracovných dní pred plánovaným dodaním predmetu zmluvy oznámi objednávateľovi svoju pripravenosť plniť zmluvné podmienky.


Článok 4
Cena za plnenie a platobné podmienky


1. Cena za predmetu zmluvy v rozsahu, forme a spôsobom podľa Čl. 1 ods.2 tejto zmluvy, je stanovená dohodou zmluvných strán v súlade so zákonom NR SR č. 18/1996 Z.z. o cenách v znení neskorších predpisov a na základe cenovej ponuky dodávateľ zo dňa.................. vo výške:
Cena bez DPH						________,- €
DPH 20%						________,- €
Cena vrátane DPH					________,- €
(slovom: ______________________ EUR vrátane DPH)

2. Cena dohodnutá touto zmluvou je konečná a obsahuje všetky náklady a zisk dodávateľa spojené s splnením predmetu zmluvy. 
3. Objednávateľ neposkytuje zálohovú platbu.
4. Objednávateľ sa zaväzuje uhradiť cenu na základe doručenej faktúry vystavenej dodávateľom. Splatnosť tejto faktúry je 30 dní odo dňa doručenia objednávateľovi. Za deň úhrady sa považuje odpísanie finančnej čiastky z účtu objednávateľa v prospech účtu dodávateľa.
5. Dodávateľ je oprávnený vystaviť faktúru až po podpísaní protokolu o odovzdaní a prevzatí predmetu plnenia zmluvnými stranami. 
6. Faktúra musí mať náležitosti daňového dokladu.
7. Pri omeškaní s plnením predmetu zmluvy je objednávateľ oprávnený účtovať  dodávateľovi zmluvnú pokutu vo výške 0,05% ceny  predmetu  plnenia za každý začatý deň omeškania.
8. Pri omeškaní s úhradou faktúry za predmet zmluvy sa  objednávateľ  zaväzuje zaplatiť dodávateľovi úrok z omeškania vo výške 0,01% z neuhradenej faktúry za každý začatý deň  omeškania.
9. Zmluvné strany nemajú právo jednostranne započítať voči druhému účastníkovi akékoľvek peňažné pohľadávky bez písomného alebo ústneho súhlasu druhej zmluvnej strany.
10. Zmluvné strany nemajú právo bez písomného súhlasu druhej zmluvnej strany postúpiť na tretiu osobu akékoľvek peňažné pohľadávky voči druhej zmluvnej strane.


Článok 5
Prechod vlastníckeho práva a nebezpečenstva škody na tovare

1. Objednávateľ nadobúda vlastnícke právo k tovaru ihneď po zaplatení plnej kúpnej ceny a tým sa rozumie pripísanie tejto sumy na účet dodávateľa.
2. Nebezpečenstvo škody prechádza na objednávateľa dodaním tovaru po podpise preberacieho protokolu.


Článok 6
Odovzdanie a prevzatie plnenia

1. Dodávka predmetu zmluvy sa považuje za splnenú okamihom podpísania preberacieho protokolu obidvomi zmluvnými stranami.
2. Objednávateľ sa zaväzuje predmet plnenia odovzdávaný bez vád, v celom rozsahu a za splnenia podmienok dohodnutých v tejto zmluve prevziať. 
3. Objednávateľ nie je povinný predmet zmluvy prebrať, ak má vady alebo nespĺňa podmienky stanovené touto zmluvou.
4. Dodávateľ je povinný odstrániť vady a nedostatky do 5 dní odo dňa ich zistenia, a/alebo nahlásenia takýchto vád a nedostatkov objednávateľom, najneskôr však do konca lehoty pre dodanie tovaru, inak je v omeškaní a objednávateľ je voči nemu oprávnený uplatniť sankcie podľa tejto zmluvy.


Článok 7
Záručná doba

1. Dodávateľ zodpovedá za kvalitu predmetu zmluvy podľa všeobecne záväzných platných právnych predpisov a v zmysle tejto zmluvy po stránke jeho úplnosti, prevádzkovej spôsobilosti a spoľahlivosti v záručnej dobe v dĺžke 2 roky, ktorá začína plynúť dňom podpisu preberacieho protokolu oboma zmluvnými stranami.
2. Dodávateľ sa zaväzuje počas záručnej doby bezplatne odstrániť vzniknuté poruchy a vady tovaru do 10-tih pracovných dní od ich nahlásenia faxom alebo listom dodávateľovi.
3. Záručné povinnosti dodávateľa sa nevzťahujú na poškodenie neodborným zásahom alebo neodborným uskladnením zo strany objednávateľa a na vady a poruchy spôsobené úmyselným poškodením alebo zásahom treťou osobou.


Článok 8
Sankcie

1. V prípade nedodržania termínu plnenia predmetu zmluvy je dodávateľ povinný zaplatiť objednávateľovi zmluvnú pokutu 0,05 % z celkovej ceny plnenia za každý deň omeškania.
2. Ak sa dodávateľ dostane do omeškania o viac ako 30 dní, objednávateľ je oprávnený od tejto zmluvy odstúpiť.
3. V prípade, že objednávateľ neuhradí fakturovanú platbu včas a riadne, je povinný dodávateľovi zaplatiť úrok z omeškania vo výške 0,01% z dlžnej sumy za každý deň omeškania.
4. Povinná zmluvná strana sa zaväzuje zaplatiť zmluvnú pokutu do 30 dní odo dňa výzvy oprávnenej strany.


Článok 9
Ostatné ustanovenia

1. Dodávateľ je na žiadosť objednávateľa povinný ho informovať o stave dodávky tovaru.
1. Dodávateľ je pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecné záväzné predpisy, príslušné technické normy a podmienky tejto zmluvy. Dodávateľ je povinní riadiť sa východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.


Článok 10
Záverečné ustanovenia

1. Zmluvné vzťahy neupravené v tejto zmluve sa riadia príslušnými ustanoveniami Obchodného zákonníka o tomto zmluvnom type a ostatnými právnymi predpismi platnými na území Slovenskej republiky.
2. Mesto Nitra nezodpovedá za žiadne porušenie práv tretích osôb, ktoré vzniklo konaním a/alebo opomenutím dodávateľa a ktoré bolo v rozpore s právnymi predpismi platnými na území Slovenskej republiky.
3. Zmluva nadobúda platnosť jej podpísaním obidvoma zmluvnými stranami a účinnosť dňom nasledujúcim po dni jej zverejnenia podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. zákon o slobode informácií a o zmene a doplnení niektorých zákonov (zákon o slobode informácií) v znení neskorších predpisov. Zverejnenie v zmysle § 5a zákona zákon o slobode informácií zabezpečuje mesto Nitra, na svojom webovom sídle mesta.
4. Zmluvné strany berú na vedomie, že táto zmluva podlieha zverejneniu podľa zákona o slobode informácií a s jej zverejnením vyjadrujú súhlas.
5. Túto zmluvu možno meniť a dopĺňať len písomnými číslovanými dodatkami podpísanými oboma zmluvnými stranami.
6. Zmluva je vyhotovená v štiroch (4) rovnopisoch, z ktorých každý má platnosť originálu, pričom jeden (1) rovnopis je pre dodávateľa a tri (3) rovnopisy zostanú objednávateľovi.
7. Zmluvné strany vyhlasujú, že sú v plnom rozsahu spôsobilé k uvedeným právnym úkonom, túto zmluvu si prečítali, jej obsahu porozumeli, táto zmluva bola uzavretá slobodne a vážne a na znak súhlasu s celým obsahom tejto zmluvy ju obidve zmluvné strany vlastnoručne podpisujú.



Objednávateľ, Mesto Nitra:	Dodávateľ:


V Nitre, dňa ____________	V ____________, dňa ____________





................................................	................................................

Marek Hattas	
primátor mesta Nitry

